**M.SW18D039 А.Буянтогтох**

**Сайн дурын үйл ажиллагааны хувь хүн болон нийгэмд гүйцэтгэх үүрэг, ач холбогдол**

Сайн дурын ажил гэдэг нь санхүүгийн ашиг хонжоо хайлгүйгээр нийтийн сайн сайхны төлөө сайн дураараа зориулдаг цаг гэж ойлгож байна. Монголчууд бид эртнээс “Сайн санааны үзүүрт тос”, “Дэм дэмэндээ дээс эрчиндээ” гэхчилэн залуу, ирээдүй хойч үедээ захин сургаж ирсэн ард түмэн. Сайн дурын ажил буюу volentuur нь 1775 онд анх хэрэглэгдэж эхлэсэн үг бөгөөд 19 дүгээр зуунаас АНУ-д эмэгтэй цэргүүд болон оёж урлах үйлд дайчилснаар сайн дурын ажил эхлэжээ. 1881 онд АНУ-д Улаан загалмайн нийгэмлэг байгуулагдан үерт автагдсан хүмүүст сайн дурынхан ажилласан хэмээн тэмдэглэгджээ. Тэр цаг үеэс хойш дайн, байгалийн давшгүй хүчин зүйлс, боловсрол, урлаг спорт, нийгмийн сайн дур, ядуурал, халамжийн үйлчилгээ гэх мэт маш өргөн хүрээнд хэдэн арван сая хүн бусдын сайн сайхны төлөө өөрийн мэдлэг боловсрол, хүч хөдөлмөрөө зориулж иржээ. Тухайлбал: [2014 оны Сочигийн өвлийн олимпод](https://en.wikipedia.org/wiki/2014_Winter_Olympics) 25 мянган сайн дурын ажилтан ажиллажээ . Тэд зочдыг хүлээн авах, навигацид туслах, нээлт, хаалтын арга хэмжээг зохион байгуулах, хүнсний цэгүүдийг зохион байгуулах гэх мэт 20 гаруй функциональ чиглэлээр зохион байгуулагчдыг дэмжин оролцжээ. Оролцогчдын дийлэнх нь 17-22 насныхан байсан бөгөөд 55-аас дээш насны иргэдээс 3000 гаруй өргөдөл иржээ. Монгол улсын үндсэн хууль (1992)-д эх орондоо хүмүүнлэг иргэний нийгэм байгуулахыг эрхэм зорилго болгосон байдаг бөгөөд иргэн бүр нийтийн сайн сайхны төлөө өөрийн хувь нэмрийг оруулахыг эрмэлздэг, түүнээ хэрэгжүүлдэг байх нь чухал юм. Монгол Улс бол залуучуудын өлгий нутаг. 15-34 насны залуучууд Монгол Улсын нийт хүн амын гуравны нэгээс илүү хувийг эзэлдэг гэсэн статистик мэдээллээс үзэхэд сайн дурын ажилд идэвхитэй оролцох нь залуучууд нийгэмдээ үйлчлэхээс гадна шинэ ур чадварт суралцах, туршлага хуримтлуулах боломжийг нээж өгөх олон ур чадвар олгоно гэж үзэж байна.

**Сайн дурын үйл ажиллагаанд хэрхэн оролцох**

Манай улсад өөрт тохирсон сайн дурын ажил олох эсвэл сайн дурын ажилтан олж ажиллуулахад зохих мэдээ, мэдээлэл дутмаг байдаг гэхэд хилсдэхгүй. Гэвч техник технологи хөгжсөн, шинэ соргог мэдээ мэдээллийг түгээх платформ өргөн хэрэглээнд нэвтэрсэн тул сүүлийн жилүүдэд энэхүү бэрхшээл эрс буурсан гэж хэлж болно.

Хувь хүн өөрийн эзэмшсэн мэргэжил /суралцаж буй/ , хүсэл сонирхолынхоо дагуу нийгмийн сайн сайхны төлөөх иргэн, албан байгууллага, олон улсын байгууллагын сайн дурын үйл ажиллагаанд хамрагдах хүсэлтээ уламжлана. Эсвэл өөрөө санаачилж болно. Сайн дурын үйл ажиллагаанд оролцохдоо хамгийн гол анхаарах зүйл нь тууштай, өөртөө итгэлтэй, зорилготой, цагийн менежмент, төлөвлөлт сайтай байх юм.

Манай улсад сүүлийн жилүүдэд хүүхдийн эрх, гэр бүлийн хүчирхийлэлийг таслан зогсоох чиглэлийн сайн дурын ажил түгээмэл өрнөж байна. Жишээлбэл: Лантуун дохио ТББ гэх мэт.

Саяхан алслагдсан сум суурин, хөдөө орон нутгийн хүүхдүүдэд тэгш боломж аяны хүрээнд хэсэг бүлэг залуус нэгдэн Magic box номын контейнэр аяныг амжилттай зохион байгуулсан нь олон нийтээс эерэг сэтгэгдэл хүртээд байгаа билээ. Монгол улсын хэмжээнд сайн дурын үйл ажиллагаа явуулдаг томоохон байгууллага, ТББ, олон улсын төсөл хөтөлбөрүүд жил ирэх тусам нэмэгдэж байгаа нь сайшаалтай хэрэг юм. Олон улсад оюутан залуус хичээлийнхээ хөтөлбөрт заавал сайн дурын ажил хийсэн байх шаардлагатай гэсэн байдаг нь манай улсад ч хэрэгжих боломж нөхцөл бүрдэж байгаагын илрэл гэж бодож байна. Сайн дурын ажил бол өглөө босоод шүдээ угаахтай адил **ЗАЙЛШГҮЙ, ХИЙХ ЁСТОЙ, ЭНГИЙН атлаа НЭР ТӨРИЙН ХЭРЭГ** мөн билээ.

**Сайн дурын ажилтан, түүний үүрэг ажиллагаа**

Миний хувьд ADRF ТББ олон улсын байгууллагат “Хүүхдийн төлөө хандив” цуглуулах дулаан өвөлжих аянд сайн дурын ажил хийсэн. Ажиллах явцдаа 250 хүүхдэд шинэ эсгий улавч хайчилж, хайчилбар зарсан. Мөн ном, хэвлэмэл бараа борлуулсан. Түүнчлэн байгууллагаа танилцуулж хандив цуглуулсан. Ивээн тэтгэгч байгууллагуудын хөрөнгө оруулсан гарын бэлгийг хүүхдүүдэд тараасан.

**Сайн дурын ажилтны ёс зүй**

* Инээмсэглэл
* Бусадтай эелдэг, нөхөрсөг харилцах
* Өөрийн үйлдлийг хянах
* Үнэнч шударга байх
* Цаг баримталдаг байх
* Бусдын сайн сайхны төлөө байх
* Нийгэм болон бусдадаа эерэг үлгэр дуурайлал үзүүлэх
* Хорт зуршилгүй байх, зүй бус хэллэг хэлэхгүй байх
* Сайн дурын ажил хийж байх хугацаандаа гоёл чимэглэл, хэт чамин эд зүйлс хэрэглэхгүй байх
* Санхүүгийн зохих ёсны мэдлэгтэй байх / тооцоонд сайн байх гэх мэт олон ур чадварт суралцдаг.